Soliq toʻlovchilar toʻgʻrisida hisob maʼlumotlarini yuritish, bu maʼlumotlarni uchinchi shaxslarga taqdim etish, shuningdek soliq toʻlovchilarning ayrim toifalari uchun maʼlumotlar tarkibini shakllantirish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2022-10-31)

Oʻzbekiston Respublikasining Soliq kodeksi, Oʻzbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi Farmoni va Oʻzbekiston Respublikasi Vazirlar Mahkamasining 2021-yil 19-avgustdagi 529-son “Uchinchi shaxslarga soliq toʻlovchilar toʻgʻrisidagi maʼlumotlarni taqdim etish chora-tadbirlari haqida”gi qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2020-yil 27-apreldagi 2020-06-son qarori (roʻyxat raqami 3237, 2020-yil 30-may) (Qonun hujjatlari maʼlumotlari milliy bazasi, 30.05.2020-y., 10/20/3237/0713-son) bilan tasdiqlangan Soliq toʻlovchilar toʻgʻrisida hisob maʼlumotlarini yuritish, bu maʼlumotlarni uchinchi shaxslarga taqdim etish, shuningdek soliq toʻlovchilarning ayrim toifalari uchun maʼlumotlar tarkibini shakllantirish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Moliya vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Nizom davlat soliq xizmati organlari (bundan buyon matnda soliq organlari deb yuritiladi) tomonidan soliq toʻlovchilar toʻgʻrisidagi hisob maʼlumotlarini yuritish, bu maʼlumotlarni uchinchi shaxslarga taqdim etish, shuningdek soliq toʻlovchilarning ayrim toifalari uchun maʼlumotlar tarkibini shakllantirish tartibini belgilaydi.”. 2. 1-bandda: a) ikkinchi xatboshi quyidagi tahrirda bayon etilsin: “soliq toʻlovchi — Oʻzbekiston Respublikasining Soliq kodeksiga (bundan buyon matnda Soliq kodeksi deb yuritiladi) muvofiq zimmasiga belgilangan soliqlar hamda yigʻimlarni toʻlash majburiyati yuklatilgan yuridik va jismoniy shaxslar.”; b) toʻrtinchi xatboshi quyidagi tahrirda bayon etilsin: “uchinchi shaxs — oʻz faoliyatida qonunchilikda taqiqlanmagan maqsadlarda foydalanish uchun soliq toʻlovchiga doir maʼlumotlarni taqdim etish yuzasidan soliq organlariga yoki “Ishonchli hamkor” avtomatlashtirilgan axborot tizimi (bundan buyon matnda “Ishonchli hamkor” AAT deb yuritiladi)” orqali murojaat qilgan shaxs;”; v) quyidagi mazmundagi xatboshi bilan toʻldirilsin: “Ishonchli hamkor” AAT — soliq toʻlovchilar toʻgʻrisidagi soliq sirini tashkil etmaydigan maʼlumotlar va hisob maʼlumotlar, hisobvaraq-fakturalar va cheklarda koʻrsatilgan mahsulotlarning (tovar va xizmatlarning) yagona elektron milliy katalogi boʻyicha identifikatsiya kodlarini, shuningdek, majburiy markirovkalangan mahsulotlar boʻyicha tahliliy va qayta ishlangan maʼlumotlarni uchinchi shaxslarga real vaqt rejimida yuborish imkoniyatiga ega avtomatlashtirilgan axborot tizimi.”. 3. 2-bandning uchinchi xatboshisi quyidagi tahrirda bayon etilsin: “ichki ishlar organlaridan olingan pasport yoki identifikatsiya ID-karta maʼlumotlari, bundan jismoniy shaxsning shaxsiy identifikatsiya raqami (JShShIR) mustasno;”. 4. 3-bandda: a) uchinchi xatboshisi quyidagi tahrirda bayon etilsin: “yuridik shaxslar uchun — soliq toʻlovchining identifikatsiya raqami (STIR), jismoniy shaxslar uchun — jismoniy shaxsning shaxsiy identifikatsiya raqami (JShShIR) toʻgʻrisidagi maʼlumotlar;”; b) quyidagi mazmundagi xatboshi bilan toʻldirilsin: “Oʻzbekiston Respublikasi Vazirlar Mahkamasining 2020-yil 4-sentabrdagi 539-son qarori bilan tasdiqlangan Yuridik shaxslar, faoliyatini vakolatxona, filial yoki doimiy muassasa orqali amalga oshirayotgan chet el yuridik shaxslari va tadbirkorlik faoliyati bilan shugʻullanuvchi jismoniy shaxslarning markaziy maʼlumotlar bazasini shakllantirish va yuritish tartibi toʻgʻrisida nizomda belgilangan soliq toʻlovchilarning ochiq turdagi maʼlumotlar tarkibiga kiritilgan hisob maʼlumotlari.”. 5. 6-band quyidagi tahrirda bayon etilsin: “6. Yuridik shaxs toʻgʻrisidagi hisob maʼlumotlari tarkibiga quyidagilar kiradi, xususan: soliq toʻlovchining identifikatsiya raqami (STIR); toʻliq va qisqartirilgan nomi; joylashgan eri (pochta manzili); tashkiliy-huquqiy shakli; mulkchilik shakli; iqtisodiy faoliyat turi; davlat boshqaruv idoralariga taalluqliligi; davlat roʻyxatidan oʻtkazilgan sana, joyi va raqami, roʻyxatdan oʻtkazuvchi organ; rahbar maʼlumotlari; ustav fondining (ustav kapitalining) miqdori — tijorat tashkilotlari uchun; faollik holati; kichik tadbirkorlik subyektiga tegishliligi; bank rekvizitlari; alohida boʻlinmalar toʻgʻrisidagi maʼlumotlar; soliq toʻgʻrisidagi qonunchilik hujjatlarining buzilishlari va bu qoidabuzarliklar uchun javobgarlik choralari toʻgʻrisidagi maʼlumotlar; soliq toʻlovchilar tomonidan qoʻllaniladigan soliq rejimlari va qoʻshilgan qiymat soligʻini toʻlovchilar sifatida hisobga qoʻyilganlik toʻgʻrisidagi maʼlumotlar; toʻlangan soliqlarning va soliq qarzining summalari haqidagi maʼlumotlar; xodimlarning roʻyxatdagi oʻrtacha soni toʻgʻrisidagi maʼlumotlar; moliyaviy hisobot maʼlumotlari boʻyicha daromadlar va xarajatlar summalari toʻgʻrisidagi maʼlumotlar; Oʻzbekiston Respublikasining rezidentlari boʻlgan ishtirokchilar soliq toʻlovchisining identifikatsiya raqami, chet ellik ishtirokchining mamlakati hamda har bir muassisning ustav fondidagi (ustav kapitalidagi) ulushi koʻrsatilgan holda ishtirokchilarning toʻliq tarkibi — tijorat tashkilotlari uchun.”. 6. 7-band quyidagi tahrirda bayon etilsin: “7. Jismoniy shaxslar toʻgʻrisidagi hisob maʼlumotlari tarkibiga ularning quyidagi shaxsiy maʼlumotlari kiritiladi: familiyasi, ismi, otasining ismi; fuqaroligi; jismoniy shaxsning shaxsiy identifikatsiya raqami; pasportining seriyasi va raqami, berilgan sanasi va joyi yoki identifikatsiya ID-karta maʼlumotlari; yashash joyi (manzili).”. 7. Quyidagi mazmundagi 101-band bilan toʻldirilsin: “101. Soliq toʻlovchi soliq organlarining maʼlumotlar bazasida mavjud boʻlgan oʻz hisob maʼlumotlarini soliq organining soʻroviga koʻra soliq toʻlovchining shaxsiy kabineti orqali tasdiqlashi kerak.”. 8. 11-band quyidagi tahrirda bayon etilsin: “11. Soliq toʻlovchilar toʻgʻrisidagi hisob maʼlumotlarini yuritish yuridik shaxslar uchun soliq toʻlovchining identifikatsiya raqami (STIR), jismoniy shaxslar uchun jismoniy shaxsning shaxsiy identifikatsiya raqami (JShShIR) asosida amalga oshiriladi.”. 9. 19-bandning birinchi xatboshisi quyidagi tahrirda bayon etilsin: “19. Tijorat tashkilotlariga soliq toʻlovchilar toʻgʻrisidagi hisob maʼlumotlari axborot xavfsizligi talablariga rioya qilgan holda “Ishonchli hamkor” AAT orqali taqdim etiladi.”. 10. 21-bandning ikkinchi xatboshisi “shaxsiy kabinet” degan soʻzlardan keyin “yoki “Ishonchli hamkor” AAT” degan soʻzlar bilan toʻldirilsin. 11. 29-band quyidagi tahrirda bayon etilsin: “29. Uchinchi shaxs tomonidan soliq organlaridan olingan soliq siri hisoblangan maʼlumotlar va axborotlardan faqat xizmat doirasida foydalaniladi.”.